Ma en dae oue baba sterf saam | Maroela Media
Ma en dae oue baba sterf saam
'n Ma en haar 21 dae oue baba is Vrydagoggend dood en vyf ander mense beseer toe die motor waarin hulle gereis het, gerol het.
Nick Dollman, woordvoerder van Netcare 911, het gesê die voorval het omstreeks 05:00 op die N3 tussen Harrismith en Warden plaasgevind.
Volgens Dollman is drie volwassenes, een tiener en drie kinders op die toneel behandel. Die bestuurder van die motor het glo beheer verloor waarna die voertuig gerol en op sy dak geland het. "Van die insittendes is uit die motor geslinger," het Dollman verduidelik.
'n Ma en haar 18 maande oue babaseuntjie het baie ernstige kopbeserings opgedoen en is na 'n nabygeleë hospitaal gehaas. "Nog 'n ma en haar tweejarige dogtertjie asook 'n 14-jarige meisie het matige tot ernstige beserings opgedoen."
Hulle is deur provinsiale nooddienste na 'n hospitaal vervoer.
Kleinhoewe-'martelaars' dalk skotvry
Sterkte aan die oorlewendes. My gevoel is dat daar dalk te veel mense in hierdie kar was en dat daar nie genoeg veiligheidsgordels was om almal te beskerm nie.
Mathilda` · 2 jare gelede
Dis hartseer – ek het ook agtergekom daar is te veel mammas en kinders in die motor. Lyk ook na 'n kleinerige karretjie.
Annette Stander · 2 jare gelede
Die voertuig was totaal oorlaai! Dalk nog 'n onbevoegde of roekelose bestuurder ook
Gesig · 2 jare gelede
Baba stoeltjies is so bitterlik belangrik
Ek verstaan nie altyd lekker die term "Beheer oor voertuig verloor" nie. Daar moet tog iets vooraf gebeur wat aanleiding gee dat 'n persoon bv. uitswenk en dan beheer oor die voertuig verloor. Mens verloor nie net sommer beheer oor 'n voertuig nie.
Ek stem saam ja. Het hul gegly op plas water? Het ' band ge bars? Was daar 'n "pothole". Ek wonder hoeveel mense gaan dood direk as gevolg van swak onderhoud van paaie.